text: Ecosol insereix 10 persones per als seus programes de mobilitat sostenible » Grup Èxit
  La gerent d'Ecosol, Anna Güell, ha destacat que "el nostre objectiu és que l'usuari millori les seves competències laborals, tant bàsiques com transversals" i ha afegit que "volem que la persona estigui millor preparada per aconseguir la seva reinserció sociolaboral". En aquest sentit, Anna Güell ha volgut remarcar que "persones com l'Òscar, en Juan José o en Mustapha han tingut l'oportunitat de créixer laboral i personalment en les diferents activitats relacionades amb la bicicleta i la mobilitat".
  Durant el desenvolupament del programa, cada persona és tutoritzada per un tècnic d'inserció i rep el recolzament permanent d'un membre tècnic d'acompanyament a la producció, és a dir, un encarregat.
  En aquest projecte, Ecosol compta amb el suport del Grup Inditex, dins el programa de Foment a l'Ocupació per a persones en situació o risc d'exclusió social, i també del fons social europeu 'Programa Operatiu d'Inclusió Social i Economia Social' (Poises 2014-2020), a través de Càritas.